Onder die susters van Dingiswayo was die een wat hy die liefste gehad het, sy moeder se laaste kind. Sy het baie ooreengekom met 'n suster wat net ouer as hy was en wat hom gered het die dag toe hy saam met sy ouer broer, Tana, gesterf het. Hierdie twee kinders het soos 'n tweeling ooreengekom, ook in hulle manier van praat. Daarom was Dingiswayo vir haar liewer as al die ander-nie soseer omdat sy sy moeder se laaste was nie, maar omdat haar gesig was soos dié van sy suster wat dood is. Haar oë, wange, stem, maniere, alles was soos die een wat dood is, wat hom uit die ellende, uit die dood verlos het. Haar naam was Noliwa. Sy was wonderlik mooi, vervolmaak deur haar wit, vriendelike, sagmoedige hart. (Mofolo, Tjhaka 54)1
4 "Deur Shaka as tema te kies, het Thomas Mofolo 'n radikale breuk gemaak na 'n tydperk voor die sendelinge en buite die Basotho-gemeenskap. Mens vermoed dat hy op soek was na 'n tema waarin hy meer bewegingsvryheid vir die ontplooiing van sy talent en verbeelding kon hê buite die bereik van die sendelinge en hulle bekeringsboodskap in Lesotho. Deur die figuur van Shaka te gebruik, het Mofolo die ideale lens gevind om 'n inheemse swart morele raamwerk, onaangetas deur kerstening te ondersoek. Net die feit dat Mofolo kon suggereer dat 'n morele raamwerk buite om Christenskap bestaan het, en dat hy in die teks self weier om ooit sy hoofkarakter deur 'n Christelike bril te oordeel, was alreeds konfronterend en verklaar waarskynlik die onuitgeklaarde publikasieroete van die boek. Shaka se publikasie is met byna vyftien jaar vertraag waarin briewe en opmerkings heen en weer tussen die sendelinge onder mekaar, asook die sendelinge en Europa gevlieg het. Van hulle het versoek dat die teks nie as vervolgverhaal in die Sesotho-koerant geplaas mag word nie, terwyl ander geglo het dat die publikasie van 'n boek oor die verhaal in elk geval die Basotho sal terugdompel in heksery en toordery".
5 "Die uiteindelike publikasie van die boek was in nog wyer omstredenheid gehul, want skielik was die Zulu-sprekendes ook woedend: wat weet 'n Basotho van 'n Zulu? Hoe durf 'n Basotho 'n oordeel vel oor die fondamentlegger van die Zulu?"